Rekordstort inntak til høyere utdanning

Mer enn 94.000 søkere har fått tilbud om studieplass gjennom Samordna opptak i år. Aller vanskeligst var det å komme inn på medisinstudiet ved Universitetet i Oslo.

19. juli 2017 11:58 Sist oppdatert 19. juli 2017

– Mens mange nyter sommeren, venter titusenvis av unge på svar om hvordan fremtiden skal bli, sier kunnskapsminister Torbjørn Røe Isaksen (H).

Nå trenger de ikke vente mer. Onsdag formiddag la kunnskapsministeren frem resultatene av årets Samordna opptak til høyere utdanning på Høgskolen i Oslo og Akershus (HiOA).